**MEGHÍVÓ**

**A rendezvény a FOGLALKOZTATÁS 2019 pályázati program keretében valósul meg.**

**Projektszám: FOGL2019/E/29**

A „Közösen a munkáért Bács-Kiskunban” című pályázatunk 3. találkozójára invitáljuk Önöket. Rendezvényünk célja, hogy lehetőséget teremtsünk fogyatékossággal élő megváltozott munkaképességű emberek és gazdasági szervezetek, munkáltatók találkozására.

**Időpontja:** **2020. október 02. péntek, 9:00 – 13:00 óráig**

**Helyszíne:** Lakitelki **Közösségi Tér (Művelődési ház)**,

**Lakitelek**,Széchenyi körút 46.

**Az esemény programja:**

 9:00 – Regisztráció, kérdőívek kitöltése

10:00 – Köszöntő, megnyitó, tájékoztató a projektről.

10:30 – Információátadás, tájékoztatás a munka világának szereplőitől, akik résztvevőként több oldalról is érintettek a foglalkoztatásban. Előadók:

* *Némedi Varga Beatrix*, a Mozgáskorlátozottak Kiskunfélegyházi Egyesülete elnöke
* *Ábelné Pintér Éva és Horváth Gyula*, a Vakok Állami Intézetének munkatársai
* *Dr. Juharos Ágota*, a Kutyával Egy Mosolyért Alapítvány vezetője

11:20 – SZÜNET

11:35 – Munkaadói tapasztalatok a megváltozott munkaképességű munkavállalókkal.

11:50 – Munkavállalói tapasztalatok a megváltozott munkaképességű munkavállalótól:

 *Lázár Klaudia Egy „Jó gyakorlat” bemutatása*

12:05 – Interaktív, élményalapú szemléletformáló bemutató, kérdések és válaszok a

 résztvevőknek a résztvevőktől.

12:45 – *Jilling Gábor, F*ogyatékosságügyi tanácsadó (Montázs projekt)

13:00 – A rendezvény zárása.

Kecskemét, 2020. szeptember 18.

*Magyar Vakok és Gyengénlátók Bács-Kiskun Megyei Egyesülete*

**Tájékoztató a „Közösen a munkáért Bács-Kiskunban” című program megvalósításáról**

Az Emberi Erőforrások Minisztériuma és a Nemzeti Fogyatékosságügyi és Szociálpolitikai Központ „Foglalkoztatás 2019” elnevezésű pályázatának nyerteseként a Magyar Vakok és Gyengénlátók Bács-Kiskun Megyei Egyesülete 2.000.000 Ft összegű támogatásban részesült.

A Közösen a munkáért Bács-Kiskunban című pályázatunk célja a fogyatékossággal élők munkaerő-piaci integrációjának elősegítése. A megvalósítás folyamán 2020 és 2021. évben 8, Bács-Kiskun megyei helyszínen zajló rendezvény megtartásával teremtünk lehetőséget mintegy 590 fő személyes találkozására. Célcsoportunk tagjai érzék-, és mozgásszervi fogyatékossággal élő, továbbá megváltozott munkaképességű emberek, és a kistérségek olyan munkáltatói, akik jelenleg is foglalkoztatnak, vagy potenciális foglalkoztatói lehetnek a fogyatékossággal élő munkavállalóknak.

A rendezvényeinken már működő jó gyakorlatok bemutatásával, szemléletformáló előadásokkal, tájékoztatókkal, és saját élményes programelemekkel szólítjuk meg a résztvevőket.

Következő állomásunk Lakitelken lesz, 2020. október 02-án, 9-13 óráig a Lakiteleki Közösségi Tér (Művelődési Ház) , Széchenyi körút 46. szám alatt.

További rendezvényeink Kalocsán, Bácsalmáson, Kiskőrösön és Baján kerülnek megvalósításra 2020-ban, és 2021-ben.

Kérjük, látogasson el rendezvényeinkre, szeretettel látunk minden kedves résztvevőt!

Örömmel nyújtunk további információt, valamint várjuk regisztrációját programjainkra az iroda@bacsvakok.hu e-mail címen és a 76/320-708-as telefonszámon.

 Magyar Vakok és Gyengénlátók Bács-Kiskun Megyei Egyesülete

**A programok a FOGLALKOZTATÁS 2019 pályázat keretében valósulnak meg.**

**Projektszám: FOGL2019/E/29**